כתיון

כתיון או כִּתִיָ (בפיניקית: 𐤊𐤕𐤉<ref>KAI 33, 38, 40, 41, 288, 289</ref> (כתי) או 𐤊𐤕<ref>KAI 33(?), 37</ref> (כת), נהגה כִּתִּיָּה<ref name=":3"></ref>; ביוונית: Κίτιον; בלטינית: Citium) הייתה עיר־מדינה לחוף קפריסין הדרומי, בשטח לרנקה בימינו. בעת העתיקה בלטו הפיניקים בתולדותיה, ובני העיר נקראו כתים.

העיר הוקמה על ידי מיקנים במאה ה־13 לפנה"ס, והפכה למושבה פיניקית צורית במאה ה־9 לפנה"ס, אולם לא ידוע מה היה המבנה הפוליטי בעיר בכל אחד מהשלבים עד תקופת החסות הפרסית. כאשר עברה כתיון לחסות הממלכה האחמנית היא התעצמה, הן מבחינת כוחה הימי והן מבחינת תחומי שליטתה באי. בתקופה ההלינסטית עברה הלניזציה אטית, ובתקופה הרומית נחלשה העיר עד לחורבנה מרעידות אדמה במאה ה־4 לספירה.

== מקור השם ==
קִיטִיון (ביוונית Κίτιον) הוא הצורה היוונית לשם הפיניקי כתי (𐤊𐤕𐤉, נהגה כִּתִּיָּה<ref name=":3" />), שמהופעותיו המוקדמות ביותר היא כנראה התעתיק המצרי העתיק kꜣṯꜣj בכתובת מצרית המתוארכת לתקופת רעמסס השלישי (1198–1116 לפנה"ס) שנמצאה במקדש מדינת האבו בין שמות ערים קפריסאיות אחרות.<ref name="Guidebook6"></ref><ref name="Simons"></ref> מלבד אולי כתובת על חץ, ההופעה המוקדמת ביותר של שם העיר בשפות שמיות היא בטקסטים המקראיים המתוארכים למאות ה־8–7 לפנה"ס (כפי שזיהה יוסף בן מתתיהו<ref>יוסף בן מתתיהו, קדמוניות היהודים, ספר 1, פרק 6, פסקה 1.</ref>) ועל מכתבי ערד מהמאה ה־7 לפנה"ס.<ref name=":0"></ref><ref name=":1"></ref> ייתכן שאחד מכינויי העיר, לפחות בתקופה האשורית, היה "קרתחדשת" (כמו קרתחדשת שבצפון אפריקה וקרתחדשת שבאיבריה).

== ארכאולוגיה ==
כתיון שוכנת כיום בלב לרנקה, וכמה אתרים עיקריים חפורים בה: במבולה, הסמוך למוזיאון הארכאולוגי בלרנקה ובו שרידי הנמל הפיניקי, וקתרי, ובו שרידי מקדש מיקני־פיניקי.<ref name=":2"></ref> העיר הייתה עיר נמל, אך קו החוף מהעת העתיקה השתנה לאורך השנים בעקבות סחף טבעי ובעקבות ניקוי הביצות בסביבות החוף תחת הכיבוש הבריטי.<ref name=":16"></ref> מסביב לעיר היה נקרופוליס ממנו התגלו קברים רבים.

== היסטוריה ==
העיר הוקמה ככל הנראה בתקופת הברונזה על ידי מיקנים במאה ה־13 לפנה"ס, כפי שמעיד אתר הקודש בקתרי, היישוב בבמבולה וקברים מאותה תקופה, אף שלא ידוע מה היה האופי הפוליטי של העיר באותה עת.<ref name=":4"></ref>

באלף הראשון לפנה"ס העיר מאופיינת כ"קיפרו־פיניקית" – זהה לערים קפריסאיות אחרות בחומרים תרבותיים רבים, אך שונה מהן במאפייני שפה, דת וקבורה – בהם היא מזדהה עם ערים בארץ האם הפיניקית.<ref name=":17"></ref>

=== המושבה הפיניקית תחת צור ===
השלב הבא החשוב בתולדות העיר הוא הגעת הפיניקים אליה במאה ה־9 לפנה"ס. היה זה צעד חשוב בהתרחבות ה"קולוניאלית" (במונחים מודרניים) של צור מערבה. יש המתארכים את ייסוד המושבה הפיניקית כתי לתחילת המאה ה־9 לפנה"ס, ימי אתבעל הראשון,<ref name=":5"></ref> ויש המתארכים אותה לסוף המאה, לימי דידו, שלפי טרוגוס פומפיוס (דרך יוסטינוס) עגנה אצל הפיניקים שבקפריסין כשנמלטה מצור, לפני שהמשיכה לקרתחדשת שייסדה. לאור הפער בין הממצאים הפיניקיים לממצאים שקדמו להם, ייתכן שהפיניקים התיישבו בעיר שהייתה נטושה כ־150 שנה.<ref></ref> הארכאולוגיה חשפה מושבה פיניקית, תלויה מאוד בצור, מתקופה זאת. הפרוסופוגרפיה בכתובות כתי דומה ביותר לזאת של פיניקיה היבשתית, והשמות מהם מורכבים ממרכיבים תאופוריים כגון בעל (למשל בעלמלך ובעלרם ממשפחת המלוכה), אשמון (למשל אשמנאדן – אשמון־אדון), עשתרת (למשל עבדעשתרת), מלקרת (למשל עבדמלקרת) ו"פמי" (למשל פמייתן המלך). באתר נמצאו מקדשים לעשתרת ולמלקרת: המקדש המיקני בקתרי חודש ב־850 לפנה"ס על־ידי הפיניקים כמקדש לעשתרת, ושימש עד המאה ה־3 לפנה"ס, אז נהרס; ומקדש מלקרת ועשתרת בבמבולה הורחב עם השנים וכלל חדרים רבים, חצרות פנימיות וסטואות.<ref name="Kition"></ref> הממצא הדתי מעיד על פולחן עשתרת, מלקרת, אשמון, חתחור, בס וחור.

הממצא הארכאולוגי מראה שכתי הייתה עיר חשובה במאות ה־9–5, אך אין ראיות ברורות למבנה הפוליטי של העיר. באותה תקופה צברה כתי את עושרה ממיקומה על דרכי הסחר בין המזרח למערב, והממצא המקומי העשיר, נוסף על הייבוא הרב מפיניקיה, מצרים ויוון, מעיד על שגשוג העיר.

==== התקופה האשורית ====
מצבת סרגון השני
יוסף בן מתתיהו, בהתבססו על מנאנדרוס, כתב שבארכיוני צור נכתב שבימי שלטון מלך צור אלולאיוס (הוא כנראה לולי בכתובות האשוריות), ששלט בימי שלמנאסר, הפליג המלך לכתים (בני כתי) שמרדו בו והכפיפם למרותו.<ref>יוסף בן מתתיהו, קדמוניות היהודים, [https://www.sefaria.org.il/The_Antiquities_of_the_Jews.9.14.2?lang=he 9.14.2]</ref>

בכתי נמצאה מצבה של סרגון השני , ועליה בין השאר גם תיאור קצר של הכנעת שבעת מלכי ארץ יא שבקפריסין.<ref></ref> המצבה כנראה הייתה מיועדת להיות מוצבת על הר בשם "בעל־הר" (אולי הר סטברובוני , כ־20 ק"מ ממזרח ללרנקה), וייתכן שלא הגיעה ליעדה, או הועברה ממקומה המקורי לכתי;<ref></ref> ייתכן שלא הוצבה במקור כלל בקפריסין אלא בפיניקיה.<ref></ref> אם אכן הוצבה באזור כתי, הדבר מעיד על מרכזיותה של העיר באותה תקופה ותפקידה כמתווכת בין האי ליבשת שממזרח.<ref></ref>

בכתבי סנחריב מצוין שב־701 לפנה"ס מלך צידון לולי המורד ברח לים – בחלק הכתובות הוא מציין כי ברח לקפריסין<ref></ref> – וסנחריב הכניע את עריו המבוצרות והמליך תחתיו מלך אחר;<ref> וכן ב־</ref> יש הקושרים בין אירוע זה לאירוע שתיאר יוסף בן מתתיהו ואף מזהים אותם כאחד, אף שהמסע בימי שלמנאסר צלח לדברי בן מתתיהו, והמסע בימי סנחריב הביא למות לולי.<ref name=":9"></ref>

תחת השלטון האשורי על קפריסין לא נזכרה כתי בשמה זה בכתובות המלכותיות של מלכי אשור. עשר ערי־הממלכה קפריסאיות מוזכרות כמגישות מנחה לבניית הארמון בנינוה על מנסרת אסרחדון (680–669 לפנה"ס)<ref name=":22"></ref> ובכתובת אשורבניפל על מסעו נגד מצרים, בו עשרים ושניים מלכי הלבנט וקפריסין באו אליו להגיש לו מנחות ולנשק את רגליו, ואשורבניפל הכריחן ללוות עם כוחותיהם ואניותיהם את חייליו בים וביבשה;<ref>. יש לציין שחלק זה מהמסע הראשון של אשורבניפל לא מופיע בתיאורי המסע המוקדמים, והוא נוסף לאחר שהמלך ערך מחדש את הספרי שנותיו, בסביבות 648 לפנה"ס (על כך ראו בעמ' 107).</ref> מתוך ערי הממלכה האלה, 8 מזוהות בוודאות עם ערים מוכרות מקפריסין, ושתי האחרונות ברשימה, Qarti-ḫadasti ו־Nuria, לא מזוהות עם שמות מקומות מוכרים באי, בעוד כתי ואמתוס , ערים חשובות מאותה תקופה, לא נזכרות כלל. יש המזהים בין כתי, שהיא יישוב פיניקי חדש, לבין קרתחדשת, אך אחרים טוענים שבשל מניית כתי וקרתחדשת בתעריף כתי כשתי ערים שונות, הזיהוי לא ייתכן. ייתכן גם שקרתחדשת הייתה המושבה הפיניקית בחלק של העיר כתי שהתקיים מהמאה ה־13 לפנה"ס.

על מצבת סרגון מוזכרים שבעה מלכים בקפריסין תחת מרות אשור, ואילו אצל אסרחדון ואשורבניפל מוזכרים עשרה; אם כתי היא אכן קרתחדשת שבכתבי האחרונים, הדבר מעיד על שחרורה מהתלות בצור והפיכתה לאוטונומית בין תקופת סרגון לתקופת אסרחדון. לפי חוקרים המזהים בין מסע אלולאיוס בימי שלמנאסר למסע לוליבימי סנחריב, הדבר התרחש במהלך מסע זה. הזיהוי בין כתי לקרתחדשת שבקפריסין גם מעיד לראשונה על מלוכה בכתי (שכן ברשימות אסרחדון ואשורבניפל מוזכר מלך קרתחדשת).

נוסף על התיעוד האשורי, גם בכתובות פיניקית מוזכרת קרתחדשת שבקפריסין: היא מוזכרת, כאמור, בתעריף כתי מהמאה ה־4 לפנה"ס כמקור אחד האנשים בה, בעוד שאחרים מהתעריף מוזכרים ככתיים וכן בכתובת בעל לבנון. כתובת בעל לבנון מוקדשת לבעל לבנון, ומזכירה את "סוכן קרתחדשת עבד חירם מלך צידונים" (כנראה חירם השני שמימי תגלת-פלאסר, ולא חירם הראשון), ויש חוקרים המזהים "סוכן" כמושל מטעם המטרופולין צור. על ארון קבורה שנמצא בקפריסין ומתוארך למאה ה־4 לפנה"ס נכתב <ref></ref> וזה מפורש כשגריר צור פשוט, דבר המראה על מורכבות המושג "סוכן".

==== עד התקופה הפרסית ====
הכתיים מוזכרים בכמה ממכתבי ערד, ומקובל לפרש אזכורים אלה כאזכורי שכירי חרב ששרתו בצבא יאשיהו מלך יהודה,<ref name=":0" /> אולם חוקרים אחרים סוברים שהיו סוחרים ולא שכירי חרב.<ref></ref> אנשי כתי מוזכרים במקרא בקינת יחזקאל על צור בשם "כתיים" כסוחרי ים: . בבאר שבע נמצאה צלמית קנטאור שיוצרה ביהודה, אך מאפייניה, כגון עירוב גבריות ונשיות (הנפוץ בעולם היווני אך נדיר במזרח התיכון) ואוזניים בולטות (האוזניים היו מוסתרות בצלמיות יהודיות על־ידי התסרוקת, אך היוו סימן היכר לקנטאוריות יווניות), מעידים על קשרי הגומלין שהתקיימו בין דרום ארץ ישראל לקפריסין, במיוחד עם העיר כתי.<ref></ref>

=== המושבה הפיניקית תחת פרס ===
הנמל הצבאי הפיניקי בכתיכתי עברה לשלב משמעותי חדש תחת הממלכה האחמנית.<ref name=":4" /> העיר הפכה לבת־ברית של פרס, ששלטה בקפריסין משנת 545 לפנה"ס.<ref name="autogenerated1">According to text on one of the signs at the entrance of the Kathari site.</ref> מלכי העיר כתבו בפיניקית את שמם בכתובות ועל מטבעות משנת 500 לפנה"ס.<ref name="Yon 93"></ref><ref>ראו [https://www.wildwinds.com/coins/greece/cyprus/kition/t.html פה] ו[http://snible.org/coins/hn/cyprus.html#Citium פה].</ref> אחד האתרים המשמעותיים שנחפרו מתקופה זאת הוא אתר במבולה, והחפירות הראו שנעשו עבודות גדולות באתר בסוף המאה ה־5 ותחילת המאה ה־4 לפנה"ס, כמו שיקום מקדש עשתרת ומלקרת, בניית מערכת ניקוז שפכים עירונית, ובמיוחד בניית הנמל המלכותי של כתי.<ref name=":13"></ref> סטראבון הזכיר נמל בר־סגירה בעיר,<ref name=":18">סטראבון, גאוגרפיקה, ספר [https://penelope.uchicago.edu/Thayer/E/Roman/Texts/Strabo/14F*.html 14.6.3]</ref> ולמאפיין זה של הנמל זה יש זכר בדמות אגם בסמוך לאתר במבולה, שהתחבר לים בתעלה שנגמרת בנמל לרנקה המודרנית, המתועד במפות קו החוף באזור במאה ה־18.<ref name=":16" /> החפירות באתר חשפו נמל צבאי פיניקי שלפי הסטרטיגרפיה נבנה בסוף המאה ה־5 והורחב במהלך המאה ה־4 לפנה"ס,<ref name=":16" /> ובשלבו הסופי הורכב מלפחות שש (אם לא שבע<ref name=":16" />) תעלות להרמת תלת־חתריות (מעין מבדוקים בהם העלו את האניה על מסילה משופעת ברוחב 1.8 מטר – ביוונית ), כל אחת ברוחב 6 מטרים ובאורך כ־39 מטרים, שמעליהן היו גגות רעפים (מהם התגלו שברים רבים) שנתמכו בקורות עץ.<ref name=":16" /><ref> ראו גם [https://whitelevy.fas.harvard.edu/kition-bamboula-viii-les-néoria-du-port-de-guerre תמונה נוספת והדמיה] באתר אוניברסיטת הרווארד</ref><ref></ref> הן שימשו לבדיקת או תיקון האניות.<ref name="Kition" /> עד כה רק חלק מהנמל נחשף,<ref name=":17" /> והוא כלל כנראה גם נמל אזרחי בנוסף לזה הצבאי.<ref name="Kition" /> על גבעה מדרום לנמל, בגובה שלושה מטרים מעל מפלסו, נמצא המקדש.<ref name=":16" /> תעלות העגינה בכתי דומות לתעלות העגינה בנמל פיראוס האתונאי, שנבנו גם הן במאה ה־5 לפנה"ס, אך משומרות פחות טוב.<ref name=":17" /> גם האגם בר־הסגירה שאליו פונה הנמל, כחלק ממערך ביצורי העיר, מקביל לנמל פיראוס בתקופה הקלאסית, וכן לנמל קרתחדשת בתקופה ה"הלניסטית"; סביר שהיו נמלים רבים כדוגמת אלה, אך לא נשמרו לכך הראיות הפיזיות.<ref name=":17" /> מדובר היה באחד הבסיסים החשובים של הצי הצבאי הפרסי.<ref name=":17" />

==== השושלת הראשונה ====
פסל [[מלקרת־הרקלס, מניח אלה ועוטה עור אריה, כתיון, מתוארך לתחילת המאה ה־5 לפנה"ס]]
מלך כתי הראשון המוכר לנו הוא בעלמלך הראשון, כנראה מייסד השושלת שלו, שנשא את התואר "מלך כתי" ושלט בסביבות 479–450 לפנה"ס. בנו ויורשו, עזבעל, כבש את אידליון, הרחיב את תוארו (ואת תוארי יורשיו) ל"מלך כתי ואדיל" (כתיון ואידליון), ושלט בסביבות 450–425 לפנה"ס. את עזבעל ירש בעלמלך השני ששלט בסביבות 425–400 לפנה"ס. ידוע מלך נוסף, בעלרם, שלפי מאפייני מטבעותיו שלט בסוף תקופת שושלת זאת, ולפי הגנאלוגיה של השושלת הבאה, כפי שמשתקפת מכתובותיה, נראה שלא היה שייך לה; על כן יש להניח שהיה בנו או קרובו של בעלמלך השני, ירש אותו, ושלט בסביבות שנת 396 לפנה"ס.<ref name=":10"></ref><ref name=":82"></ref>

טקסטים וכתובות מצביעים על כך שבתקופה הקלאסית כתי הייתה אחת המעצמות המקומיות העיקריות, לעיתים בתחרות עם סלמיס.<ref name=":1" /> בשנת 499 לפנה"ס ממלכות קפריסין היווניות הצטרפו למרד איוניה נגד פרס, וכתי נגררה לעימות.<ref name=":1" /><gallery caption="מטבעות מלכי השושלת הראשונה של כתי (ואדיל)">
קובץ:Monnaie - 1-12 de sicle, argent, Kition, Chypre, Baalmelek I ou Baalmelek II - btv1b11318065h (1 of 2).jpg|מטבע של המלך בעלמלך (הראשון או השני), צד א
קובץ:Monnaie - 1-12 de sicle, argent, Kition, Chypre, Baalmelek I ou Baalmelek II - btv1b11318065h (2 of 2).jpg|מטבע של המלך בעלמלך (הראשון או השני), צד ב
קובץ:Monnaie - Sicle, argent, Kition, Chypre, Azbaal - btv1b113180788 (1 of 2).jpg|מטבע של המלך עזבעל, צד א
קובץ:Monnaie - Sicle, argent, Kition, Chypre, Azbaal - btv1b113180788 (2 of 2).jpg|מטבע של המלך עזבעל, צד ב
קובץ:Monnaie - Sicle, argent, Kition, Chypre, Baalorm - btv1b8535049x (1 of 2).jpg|מטבע של המלך בעלרם, צד א
קובץ:Monnaie - Sicle, argent, Kition, Chypre, Baalorm - btv1b8535049x (2 of 2).jpg|מטבע של המלך בעלרם, צד ב
</gallery>

===== ההתרחבות לאדיל (אידליון) =====
לוחית אידליון (לוח ביוונית בכתב קיפרי הברתי שנמצא בעיר אידליון) מספרת על מצור כושל של המדים (אחמנים) והכתיים (פיניקים) על העיר אידליון,<ref></ref> שהייתה באותה תקופה תחת מלך יווני, אך הייתה בה נוכחות פיניקית ידועה לפחות מהמאה ה־7 לפנה"ס.<ref>, פסקה 1</ref><ref></ref> ואכן, בסביבות 450 לפנה"ס נכבשה על־ידי אידליון על־ידי כתי בהנהגת המלך עזבעל בן בעלמלך ובתמיכת הפרסים (ששלטו בכל קפריסין);<ref name=":32"></ref> ייתכן שהכיבוש, המוצלח בפעם הזאת, קשור לקריסת המצור של קימון על כתי ב־449/450 לפנה"ס.<ref></ref> העניין של כתי באדיל (אידליון) נבע מרצונה לשלוט בכל הליך הסחר בנחושת, מהכרייה במכרות (השופעים בתחום אדיל, כמו גם בתחום טמסוס שנכבשה בהמשך) ועד הסחר בנמלים (שבכתיון עצמה).<ref name=":02"></ref> בעקבות הכיבוש, הרחיב עזבעל את תוארו "מלך כתי" (מלך כתיון) ל"מלך כתי ואדיל" (מלך כתיון ואידליון).
אוסטרקונים פיניקיים (וכמה יווניים) מהארכיון הפיניקי שנמצא בארמון אדיל (אידליון)
תחת שלטון כתי הפך הארמון באדיל למרכז המנהלי של ממלכת כתי ואדיל (כתיון ואידליון) הפיניקית.<ref>ראו גם </ref> הארמון שימש לתכליות כלכליות רבות,<ref></ref><ref name=":42"></ref> והתגלו בו כ־700 חרסים המשתייכים לארכיון המנהלי הפיניקי הגדול של הארמון,<ref>, פסקה 5</ref> מהתקופה הפרסית (ממלכת כתי ואדיל) עד תחילת ימי ממלכות הדיאדוכים ההלניסטיות.<ref name=":42" /> פענוח החרסים מעיד על מעורבות של אנשי חצר המלכות של כתי ואדיל בפעילות הכלכלית,<ref name=":52"></ref> וחלק מהחרסים בוודאות הגיעו במקור מכתי.<ref>, פסקה 9</ref> עיקר החרסים הם תיעודים כלכליים, ומיעוטם דתיים, ומוזכרים בהם בעל כתי ו"כל אלי כתי", רשף והאפיתט הידוע שלו "מכל", וטקס מרזח הקשור לעשתרת ולמלקרת.<ref name=":52" />

==== השושלת השנייה ====
מלכיתן, ששלט בסביבות 392–361 לפנה"ס, ייסד שושלת מלוכה חדשה בכתיון. אביו, בעלרם האדון היה אציל, אך היעדר ציון קשר בינו לבין משפחת המלוכה הקודמת בכתובות המלכותיות מצביע כנראה על היעדר קשר כזה. ריבוי הכתובות באדיל מימיו (בעיקר כמה מכתובות מקדש אדיל) הביאו כמה חוקרים להאמין שמוצא משפחתו של המלך החדש היא מאדיל.<ref name=":11">, פסקה 9</ref><ref name=":12"></ref>

בנמל במבולה בכתיון נמצאה כתובת בסיס טרופאיון<ref>KAI 288</ref> אותו הקדישו "מלכיתן מלך כתי ואדיל בן בעלרם וכל עם כתי לאדֹנם לבעל עז" על ניצחונם הימי על אויביהם ועוזריהם הפפים בשנה הראשונה למלכות מלכיתן, 392 לפנה"ס (היו שהציעו שזהו אותו ניצחון המוזכר על כתובת 3 ממקדש אדיל שהקדיש מלכיתן עצמו), בנמל ממנו יצאו האניות המנצחות. מסמך זה רומז לאירועים הנוגעים ליריבות הגדולה בין ארתחששתא השני לאתונאים – כתיון שימשה בסיס עורפי למצור של ארתחששתא על סלמיס, והאויבים המוזכרים על הטרופאיון הם כנראה אנשי סלמיס, שמלכה אואגורס ביקש להגדיל את שטחיו על האי והיה היריב הקבוע של מלך כתיון. דיודורוס הזכיר ניצחון יבשתי וניצחון ימי (האחרון הוא המוזכר בכתובת). אף שכתיון לא הגדילה את שטחיה, היא שמה קץ להתערבות מלך סלמיס, חיזקה את בעלי הברית של הפרסים באי וביססה את ההגמוניה הפרסית במזרח הים התיכון, כפי שהוגדרה בשלום אנטלקידס.

את מלכיתן ירש בנו פמייתן, ששלט בסביבות 361–312. פמייתן היה, ככל הנראה, זה שכבש את טמסוס<ref name=":332"></ref> או קנה אותה ממלכהּ פסיקיפרוס,<ref name=":14">אתנאיוס, משתה המלומדים, [https://www.gutenberg.org/cache/epub/36921/pg36921-images.html 1.63]</ref> אף שכבר בימי מלכיתן הוקדשו בה כתובות בפיניקית על־ידי פיניקים ולפי מניין שנות מלך כתיון (הכתובות הדו-לשוניות מטמסוס).<ref name=":33"></ref> לאחר המצור על צור ב־332 לפנה"ס העביר אלכסנדר הגדול מפמייתן אחד מחבלי שליטתו לפניטגורס ; ואכן, בכתובת משנת 21 למלכותו (לפני המצור על צור) נשא פמייתן את התואר "מלך כתי ואדיל ותמש" (מלך כתיון ואידליון וטמסוס),<ref>KAI 32</ref> ואילו בכתובות משנת 34 ו־37 למלכותו (אחרי המצור על צור) נשא רק את התואר "מלך כתי ואדיל"<ref>KAI 33</ref><ref>Marguerite Yon, Kition dans les textes (Kition-Bamboula V), Éditions Recherche sur les Civilisations, 2004, p. 177 – הכתובת הפיניקית מכתובות פמייתן ופניטריון</ref> – שינוי זה הביא חוקרים להאמין שאותו חבל היה חבל טמסוס.<ref></ref> בכתיון נמצאה גם שבר כתובת בה מוזכר "בן פמייתן".<ref>CIS I 91: </ref>

בשנת 333 לפנה"ס נולד בעיר זנון מכתיון, פילוסוף פיניקי־יווני מייסד האסכולה הסטואית.<gallery caption="מטבעות מלכי השושלת השניה של כתי ואדיל (ותמש)">
קובץ:Monnaie - Hémistatère, or, Kition, Chypre, Milkyaton - btv1b11318090h (1 of 2).jpg|מטבע של המלך מלכיתן, צד א
קובץ:Monnaie - Hémistatère, or, Kition, Chypre, Milkyaton - btv1b11318090h (2 of 2).jpg|מטבע של המלך מלכיתן, צד ב
קובץ:Monnaie - Hémistatère, or, Kition, Chypre, Pumayathon - btv1b11318095r (1 of 2).jpg|מטבע של המלך פמייתן, צד א
קובץ:Monnaie - Hémistatère, or, Kition, Chypre, Pumayathon - btv1b11318095r (2 of 2).jpg|מטבע של המלך פמייתן, צד ב
</gallery>

=== התקופה ההלניסטית ===
זנון בן מנסס מכתיון]]
אחרי מותו של אלכסנדר הגדול נאבקו יורשיו על חלוקת ממלכתו האדירה (מלחמות הדיאדוכים). לאחר קרב עזה, קיבל תלמי סוטר לידיו את השלטון על קפריסין, וביטל את הממלכות המקומיות בה.<ref name=":7"></ref> במסגרת מהלך זה, הוא הרג את פמייתן, המלך האחרון של כתיון (ואידליון וטמסוס), בסביבות 311 לפנה"ס, והקים בכתיון אוליגרכיה, המכונה בפיניקית "אש כתי" (איש כתיון או אישי/אנשי כתיון).<ref name=":052"></ref> אנטיגונוס מונופתלמוס נאבק בתלמי על השליטה על קפריסין, ובקרב סלמיס (306 לפנה"ס) הביס דמטריוס פוליורקטס בן אנטיגונוס את צבא תלמי ונטל את השליטה על כל קפריסין בשם אביו, אולם מעט לאחר מכן חזרה השליטה לבית תלמי בקביעות.<ref name=":6"></ref> האוליגרכיה בכתיון ידועה מכתובת 5 ממקדש אדיל, המתוארכת לסביבות 252 לפנה"ס, מונה את תאריך הצבתה לפי שנות מלכותו של תלמי השני ושל "אִש כתי", דבר המעיד שגם עשורים לאחר הריגת המלך וביטול מלכות כתיון ואידליון, אידליון נותרה קשורה לכתיון ותלויה בה.<ref name=":72"></ref> השימוש בפיניקית באידליון (אדיל) פחת משמעותית רק בסוף המאה ה־3 לפנה"ס, במקביל למעבר מכתב קיפרי־הברתי לאלפבית יווני.<ref name=":15">, פסקה 2</ref>
מטבע הלניסטי מ[[צידון, ועליו הכיתוב "לצדנם אם כמב אפא כת צר", שמשמעו "(שייך) לצידון, עיר־האם של כמב (שם קדום לקרתחדשת), אפא (כנראה היפוס), כת (כתיון) וצור"<ref></ref><ref></ref>]]
מושבת מסחר של כתיון שהוקמה בפיראוס שגשגה עד כדי כך שבשנת 233 לפנה"ס הם ביקשו וקיבלו אישור לבניית מקדש לעשתרת.<ref name="Guidebook15"></ref>

=== תחת רומא ===
קפריסין סופחה לרומא בשנת 58 לפנה"ס. רעידות אדמה חזקות פקדו את כתיון בשנת 76 לספירה ובשנה לאחר מכן, אך נראה כי העיר שגשגה בתקופת הרומאים. מנהל כלכלי (curator civitatis) נשלח לכתיון מרומא בתקופת שלטון ספטימיוס סוורוס.<ref name="Guidebook"></ref> רעידות אדמה ב־322 ו־342 לספירה גרמו להרס של כתיון, וכן של סלמיס ופאפוס.<ref>Flourentzos, Paulos (1996). A Guide to the Larnaca District Museum. Nicosia: Ministry of Communications and Works - Department of Antiquities. p. 18. . . </ref>

== ראו גם ==
* כתים
* זנון מכתיון
* רשימת כתובות כנעניות וארמיות (בכתיון נמצאו עשרות כתובות כנעניות, רבות מהן משמעותיות)

== לקריאה נוספת ==
<div class="mw-content-ltr">
* 
* 
</div>

==קישורים חיצוניים==

* 
* 

==הערות שוליים==

קטגוריה:קפריסין: היסטוריה
קטגוריה:קפריסין: אתרים ארכאולוגיים
קטגוריה:לרנקה
קטגוריה:ערי מדינה לשעבר
קטגוריה:מדינות לשעבר
קטגוריה:יוון המיקנית
קטגוריה:פיניקים: מושבות
קטגוריה:האימפריה האשורית החדשה
קטגוריה:מצרים התלמיית